Entwürfe der Zwillinge
Material: papyrus
Place: Memphis
Categories: Eingabe
die Zwillinge an den Diadochos und Hypodioiketen Sarapion
Forderung
Zahlung
Rückstände
Gehalt
Brot
Hunger
Σαραπίωνι τῶν διαδόχων καὶ ὑποδιοκητῆι παρὰ 
Θαυῆτος καὶ Θαοῦτος διδυμῶν τῶν λειτουργουσῶν 
ἐν τῶι πρὸς Μέμφει μεγάλωι Σαραπιείωι. καὶ πρότερον μὲν 
ἐπεδώκαμέν σοι ὑπόμνημα ὑπὲρ τοῦ μὴ εἰληφέναι 
παρὰ τῶν ἱερέων τὴν καθήκουσαν ἡμῖν δίδοσθαι 
κατʼ ἐνιαυτὸν εἰς τὰ δέοντα ὄλυραν, ἀφʼ οὗ καὶ ἔγραψας 
Μεννίδει τῶι ἐπιμελητῆι ἀποδοῦναι ἡμῖν. τούτου δὲ 
ἐπιστείλαντος Ψινταῆι τῶι ἐπιστάτηι τῶν ἱερῶν 
οὐδένα λόγον ποιεῖται, ἡμεῖς δὲ ἐν τῶι μεταξὺ 
διαλυόμεναι τῶι λιμῶι κινδυνεύομεν τὸ ἱερὸν ἐγλιπεῖν. 
ἐπεὶ οὖν ἐγ μὲν τοῦ βασιλικοῦ κεχρημάτισται τοῖς 
προεστηκόσι τῶν ἱερῶν καὶ εἰς ἡμᾶς ἡ ὄλυρα 
ἀπὸ τοῦ ιη  ἕως τοῦ ιθ , ἡμεῖς δὲ οὔτε τὴν 
ὄλυραν οὔτε τὴν καθήκουσαν ἀντʼ αὐτῆς δίδοσθαι 
ἡμῖν ἐκ τοῦ ἱεροῦ σύνταξιν τῶν κυλληστίων 
κεκομ[ίσ]μεθα,  οὐτε τὴν ἐκ τοῦ Ἀσκληπίου τῶν κυλληστίων ἀπὸ τοῦ ϛ  
 δεόμεθά σου μετʼ εἱκετείας, 
καθότι [οὐ] διαλείπεις [ἡ]μῶν ἀντιλαμβανόμενος, 
καὶ ἐν [τού]τοις βοιη[θ]ὸν γενόμενον ἀνακαλεσά
μενον [Ψι]νταῆν τὸν ἐπιστάτην τῶν ἱερῶν 
ἐπανα[γκ]άσαι ἀποδοῦναι ἡμῖν παραχρῆμα τὰς 
ὀφειλομ[έν]ας ἡμῖν τοῦ ιη καὶ ιθ  ὀλύρης 
ἀρτάβας ρξ  καὶ τὴν ἐκ τοῦ Ἀσκληπίου σύνταξιν διαλογισαμένους.  κομισάμεναι γὰρ ταύτας λειτουργήσομεν 
διὰ σὲ πρ[ο]θύμως ἐν τῶι ἱερῶι. 
εὐτύχει.
Μεννίδει τῶι ἐπιμελητῆι χρηματίσαι αὐταῖς 
ὄντα ἐν τῶι πρὸς Μέμφει μεγά Σαρ.